text: Privathospitalet Mølholm bliver nu Danmarks største
  29 oktober 2014 kl. 19.28
  Ciconia Aarhus Privathospital er blevet overtaget af Privathospitalet Mølholm, som dermed bliver landets største privathospital.
  Privathospitalet Mølholm i Vejle er siden etableringen i 1992 vokset og vokset.
  Og med overtagelsen af Ciconia Aarhus Privathospital bliver det Danmarks største.
  Ciconia Aarhus Privathospital ændrer samtidigt navn til Ciconia Aarhus Fertilitetsklinik.
  - Vi overtager et kendt og meget velfungerede privathospital i Aarhus. Med opkøbet får vi mulighed for at samle vores aktiviteter i Aarhus på én adresse og udvide og styrke vores markedsposition i Danmarks næststørste by. Det har vi ønsket i flere år, siger cheflæge Peter Bjerring.
  Privathospitalet Mølholm gennemfører årligt cirka 30.000 konsultationer, 3.600 operationer i fuld bedøvelse og 2.000 operationer i lokal bedøvelse.
  Privathospitalet Mølholm beskæftiger i dag 80 fuldtidsansatte. Herudover er der tilknyttet 75 speciallæger og 50 timelønnede sygeplejersker.
  Peter Bjerring forventer, at der skal tilknyttes flere læger i afdelingen i Aarhus, og at der med tiden skal ansættes flere sygeplejersker
  